Բալտո 3: Հանգստի թևեր

Բալտո 3. Հանգստի թևեր (), 2004 թվականի ամերիկյան լիամետրաժ մուլտֆիլմ։ Ռեժիսոր Ֆիլ Վայնշտեյն։ Ինչպես «Բալտո 2. Փնտրելով գայլին» մուլտֆիլմը, այնպես էլ այս մուլտֆիլմը միանգամից դուրս է եկել հեռուստաէկրաններին։

Սյուժե 
Բալտոն և նրա որդի Կոդին իմանում են, որ կարող է էլ չօգտագործեն շնասայլակները փոստերը տեղափոխելու համար` ինքնաթիռների հայտնվելու պատճառով։

Շները որոշում են մրցավազք կազմակերպել հմուտ օդաչու Դյուկի հետ։ Այդ ժամանակ Բալտոն հիացած էր ինքնաթիռով և երազում էր նստել ու թռչել։

Բալտոյի ընկերը՝ սագ Բորիսը, սիրահարվում է սագ Ստելլային, բայց ամաչում էր ասել, որ վախենում է թռչելուց։

Բորիսը պատահաբար ընկնում է օդաչու Դյուկի պայուսակներից մեկի մեջ, որը Դյուկը դրել էր ինքնաթիռում։ Շուտով Ստելլան իմանում է, որ Բորիսը ստել էր նրան, բայց արդեն ուշ էր, Բորիսն արդեն ինքնաթիռում էր։ Հետ դառնալու ճանապարհին օդաչուն մոլորվում է մառախուղի մեջ և վթարի է ենթարկվում անտառում։

Մրցավազքում շները հաղթում են, բայց Բալտոն զգում էր, որ ինքնաթիռի հետ ինչ-որ բան է պատահել ու գնում է փնտրելու։ Կոդին և նրա ընկերները հրաժարվում են Բալտոյի հետ գնալ, քանի որ նրանց համար ավելի թանկ է աշխատանքը։ Բալտոն ջղայնացած էր իր որդու՝ Կոդիի վրա, բայց այնուամենայնիվ չի կարողանում համոզել որդուն։ Բալտոյի հետ գալիս են Ստելլան, Մակը և Լակը։ Ջեննան իմանալով Բալտոյի մտադրության մասին որոշում է համոզել որդուն։

Բալտոն կարողանում է գտնել Դյուկին։ Նա Դյուկին տեղ է հասցնում սահնակով, քանի որ նա ջարդել էր ծունկը։ Իսկ Կոդին և նրա ընկերները կարողանում են հասնել օգնության։

Ստելլան ներում է Բորիսին և նրանք ամուսնանում են։ Վերջապես Բալտոյի երազանքը կատարվում է, նա նստում է ինքնաթիռ, ավելին՝ Դյուկը նրան աշխատանքի է վերցնում ինքնաթիռում։

Հնչյունավորողներ

Ծանոթագրություններ 

Անգլերեն ֆիլմեր
2004 մուլտֆիլմեր
Ամերիկյան մուլտֆիլմեր
Մուլտֆիլմեր շների մասին
Մուլտֆիլմեր գայլերի մասին